laion/Wikipedia-Exotic huggingface dataset:
אגרטון קוגהיל

אגרטון קוגהיל (באנגלית: Egerton Coghill;‏ 7 בפברואר 1853 – 9 באוקטובר 1921) היה צייר אירי. קוגהיל נולד ב-7 בפברואר 1853 במחוז קורק. הוא היה בנו השני של הצייר האירי סר ג'ון ג'וסלין קוגהיל, הברון הרביעי, ואשתו קתרין פרנסס, בתו של ג'ון פלנקט, ברון פלנקט השלישי. מקבל צלב ויקטוריה. נוויל קוגהיל, היה אחיו הבכור. אדית אנה סומרוויל הייתה בת דודתו. בתחילה הוא הוכשר כמהנדס בבית הספר הייליברי, הרטפורדשייר. קוהגיל התחתן עם אליזבת סומרוויל. היא הייתה אחותה של אדית סומרוויל . את קוגהיל ירש בנו הבכור מרמאדוק קוגהיל, שהיה חייל בשתי מלחמות העולם. בנו השני היה נוויל קוגהיל, פרופסור באוניברסיטת אוקספורד, בעוד שבנו הצעיר היה השחקן אמברוז קוגהיל. קוגהיל נפטר במהלך ביקור באנגליה ב-9 באוקטובר 1921. הוא נקבר בתחילה באנגליה, אך הוצא מהקבר ב-1923 והובא חזרה לקבורה באירלנד כדי להיקבר מחדש בחצר הכנסייה של מקום הולדתו. הוא עזב קריירה בהנדסה כדי להמשיך במקצוע האמנויות, למד בדיסלדורף ואקדמיה ז'וליאן בפריז. מ-1883 עד 1884 הוא התגורר בברביזון ליד פונטנבלו, ואז נסע לאנגליה שם הפך לחבר במועדון האמנות האנגלית החדשה. קוגהיל הציג באקדמיה המלכותית היברניאן בין 1882 ל-1919, ובתערוכות הסתיו של ליברפול בגלריה לאמנות ווקר. הוא חזר לארץ הולדתו והתיישב בעיר הולדתו לאחר שעזב את פריז ב-1884. הוא הופיע פעם אחת בסלון פריז ב-1886, ומעולם לא הציג באקדמיה המלכותית. רבים מציוריו מציגים את הנופים של מחוז קורק. לקוגהיל לא היה רצון לפרסום והוא לא היה תחרותי, מה שגרם לכך שהוא הציג את עבודתו לעיתים רחוקות יחסית. גלריית קרופורד, הגלריה הלאומית של אירלנד ומוזיאון אשמולאן מכילים כולם דוגמאות לעבודותיו. תערוכה רטרוספקטיבית של יצירותיו התקיימה באשמולאי ב-1964, והציגה 73 מציוריו. ב-1965 נערכה תערוכה קטנה יותר בגלריה של מועדון האלפין, לונדון. "פרס אגרטון קוגהיל לציור נוף" נוסד לזכרו באוניברסיטת אוקספורד. Biographies of 19th Century Irish Artists (A-G)". www.visual-arts-cork.com Snoddy, Theo (2002). Dictionary of Irish artists : 20th century (2nd ed.). Dublin: Merlin. pp. 95–96. "Nevill J A Coghill VC - victoriacross". www.vconline.org.uk. Murphy, William (2009). "Coghill, Nevill Henry Kendal Aylmer". Dictionary of Irish Biography. "Sir Patrick Coghill Collection - Archives Hub". archiveshub.jisc.ac.uk. Coghill at Whytes". whytes.ie. "Part 12: Egerton Coghill Landscape Prize". governance.admin.ox.ac.uk. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אגרטון קוגהיל".
STS-104

STS-104, הייתה משימה בתוכנית מעבורות החלל של נאס"א. המטרה העיקרית הייתה להתחבר לתחנת החלל הבין-לאומית ולהתקין יחידת מעבר חדשה - קווסט Quest Joint Airlock. יחידת מעבר זו מתאימה לאנשי צוות שלובשים חליפות חלל אמריקאיות ורוסיות. היא נבנתה תוך שיתוף פעולה של מרכז טיסות החלל מרשל עם בואינג. מפקד המשימה:ארצות הברית סטיבן לינדזי טייס: ארצות הברית צ'ארלס הובו (Charles O. Hobaugh) מומחה למשימה:קנדה מייקל גרנהארד (Michael L. Gernhardt) מומחה למשימה:ארצות הברית ג'נט לין קבנדי (Janet L. Kavandi) מומחה למשימה:ארצות הברית ג'יימס ריילי (James F. Reilly) משימת STS-104 הייתה המשימה העשירית לתחנת החלל הבינלאומית. המעבורת שוגרה ממרכז החלל קנדי ב-12 ביולי 2001 וב-14 ביולי היא התחברה למודול דסטיני" של תחנת החלל הבין-לאומית. באותה עת תחנת החלל הייתה מאוכלסת במשלחת מס' 2 לתחנת החלל הבין-לאומית בפיקוד של יורי אוסצ'וב. ב-15 ביולי גרנהרדט וריילי החלו בפעילות חוץ רכבית. הם התחילו בהכנות לניצול של יחידת מעבר חדשה "קווסט". פעילות זו נמשכה ב-2 הליכות חלל נוספות. בסך הכול נדרשו כ-16 שעות עבודה. פעילות חוץ רכבית שלישית ואחרונה בוצע תוך ניצול יחידת מעבר חדשה. במקביל לפעילויות אלו בוצע פירוק ציוד שהגיע עם המעבורת והעברתו לתחנת החלל. מעבורת התנתקה מתחנת החלל ונחתה במסלול נחיתה מס' 15 במרכז החלל קנדי ב-25 ביולי. משלחת מס' 2 של תחנת החלל המשיכה בעבודה שנמשכה עד ל-22 באוגוסט 2001. משימות מעבורות החלל מדיה וקבצים בנושא STS-104 בוויקישיתוף אודות משימת STS-104 באתר נאס"א תיאור המשימה דיווח לעיתונות סרט עם תקציר של מהלך המשימה
שלמה בן נתן (פירושונים)

האם התכוונתם ל... רבי שלמה בן נתן אלג'יבלי - חכם תימני שחי במצרים, ומחבר סידור התפילה סידור רבי שלמה בן נתן המבוסס על תורת הגאונים. רבי שלמה בן נתן (אלסג'למסי) - חכם צפון אפריקאי, שהיה מי שייחס לו בטעות את עריכת סידור רבי שלמה בן נתן.
תוצר לוואי

תוצר לוואי או מוצר לוואי הוא מוצר שנוצר בתהליך ייצור של מוצר אחר. תוצר לוואי יכול להיות שימושי וסחיר או שהוא יכול להיחשב כפסולת. בהקשר של ייצור, תוצר לוואי מוגדר כ"התפוקה מתהליך ייצור משותף שהיא מינורית בכמות ו/או בשווי מימוש נטו (NRV) בהשוואה למוצרים העיקריים". מכיוון שמוצרי לוואי נחשבים ללא השפעה חשבונאית על התוצאות הכספיות המדווחות, לא נרשמות להם הקצאות בעלויות המשותפות. על פי מוסכמה, תוצרי לוואי אינם חלק מהמלאי, אך ה-NRV מתוצרי לוואי מוכר בדרך כלל כ"הכנסה אחרת", או כהפחתה של עלויות עיבוד ייצור משותף. סוכנות האנרגיה הבינלאומית (IEA) מגדירה תוצר לוואי בהקשר של הערכת מחזור חיים סביבתי (אנ') על ידי הגדרת ארבעה סוגי מוצרים שונים: "מוצרים עיקריים, תוצרים נלווים (הכרוכים בהכנסות דומות למוצר העיקרי), תוצרי לוואי (שנובעים מכך, בהכנסות קטנות יותר), ומוצרי פסולת (שמספקים הכנסה קטנה או לא). סובין הוא תוצר לוואי של טחינת חיטה לקמח לבן. את הסובין ניתן להפוך לקומפוסט או לשרוף, אך גם להשתמש כמרכיב מזין במזון אנושי או מזון לבעלי חיים. בנזין היה במקור תוצר לוואי של זיקוק נפט. הפלסטיק התחיל גם הוא כתוצר לוואי של זיקוק נפט. דבשה היא מוצר לוואי של ייצור סוכר לבן. אפר פחם הוא תוצר לוואי של שריפת פחם. לנולין הוא תוצר לוואי של גידול כבשים. Wouters, Mark; Selto, Frank H.; Hilton, Ronald W.; Maher, Michael W. (2012): Cost Management: Strategies for Business Decisions, International Edition, McGraw-Hill, p. 535. "BIOMITRE Technical Manual, Horne, R. E. and Matthews, R., November 2004" (PDF). אורכב מ-המקור (PDF) ב-2011-07-26. נבדק ב-2011-02-16.
מרידיאן (פירושונים)

האם התכוונתם ל... מרידיאן – קו דמיוני בין הקטבים על פני כדור הארץ מרידיאן ראשי – קו האורך הראשון במערכת הקואורדינטות הגאוגרפיות, מסומן במספר 0 מרידיאן (איידהו) – עיר במחוז אדה שבמדינת איידהו שבארצות הברית מרידיאן (סדרת לוויינים) – סדרת לווייני תקשורת רוסית מרידיאן (רפואה מזרחית) – מונח ברפואה המזרחית לה מרידיאן – רשת מלונות יוקרה מרידיאנה – חברת תעופה איטלקית
מוזיאון התיאטרון היהודי ברומניה

מוזיאון התיאטרון היהודי ברומניה (ברומנית: Muzeul Teatrului Evreiesc în România) שוכן בקומת הקרקע של בית המוזאונים, ברחוב אלכסנדרי מספר 6, ביאשי, רומניה ומכיל תערוכת קבע המוצגת ב-11 אולמות, בשכנות למוזיאון פרעות יאשי. שני המוזיאונים נפתחו ביוני 2020, בבניין שבחצרו בו נרצחו יהודי יאשי בפרעות יאשי לפני 79 שנים. המוזאון הוקם ביאשי לזכר תיאטרון היידיש המודרני הראשון, שהוקם על ידי אברהם גולדפדן בעיר זו ב-1876. אולם "אברהם גולדפגן" כולל כתבי יד, תצלומים וכרזות של תיאטרון היידיש. שני אולמות קרויים "ראשית התיאטרון היהודי" ויש בהם פלקטים ומסמכים מקוריים המעידים על ההצגות שהופקו על ידי גולדפגן ולהקתו. ארבעה אולמות נוספים מוקדשים לתיאטרון היהודי הממלכתי של יאשי, שפעל בין השנים 1949 - 1963. באולמ ות אלה יש כרזות של מופעים מהשנים הראשונות לפעילות, מערך של בובות, תפאורות, בית מלאכה לחייטות, תבניות של התיאטרון, שפורק ב-1963 ותצלומים של חברי הלהקה. האולמות הבאים מוקדשים להתיאטרון היהודי באראשאום, שפעל בבוקרשט בימי מלחמת העולם השנייה. גם התיאטרון היהודי הממלכתי בבוקרשט מקבל כיסוי נרחב. באולם האחרון יש פעילות אינטראקטיבית עבור הילדים. Muzeul Teatrului Evreiesc în România (ברומנית) (באנגלית) Primul Muzeu al Pogromului şi Muzeul Teatrului Evreiesc, inaugurate la 79 de ani de la masacrul evreilor din Iaşi (ברומנית)
מוחמדי

האם התכוונתם ל... אחמד אל-מוחמדי – כדורגלן מצרי מילאד מוחמדי – כדורגלן איראני נסרין מוחמדי – אמנית הודית מוניר מוחמדי – כדורגלן מרוקאי-ספרדי מוחמד
לוסיאנו רודריגס

לוסיאנו רודריגס רוסאלס (בספרדית: Luciano Rodríguez Rosales; נולד ב-16 ביולי 2003) הוא כדורגלן אורוגוואי המשחק בעמדת החלוץ בליברפול מליגת העל האורוגוואית. רודריגס החל את קריירת המשחק שלו בקבוצת הנוער של פרוגרסו, וב-17 בינואר 2021 ערך את הופעת הבכורה שלו במדי הקבוצה הבוגרת. ב-27 בדצמבר 2022 עבר לליברפול. בינואר 2023 שיחק רודריגס עם נבחרת אורוגוואי בכדורגל עד גיל 20 באליפות אמריקה הדרומית בכדורגל עד גיל 20, שם סיימה הנבחרת כסגניתה של ברזיל. רודריגס שיחק גם בגביע העולם בכדורגל עד גיל 20 - 2023, כבש את השער היחיד במשחק הגמר וסייע לנבחרתו לזכות בגביע. נבחרת אורוגוואי בכדורגל עד גיל 20 גביע העולם בכדורגל עד גיל 20 (2023) סגנות אליפות אמריקה הדרומית בכדורגל עד גיל 20 (2023) מדיה וקבצים בנושא לוסיאנו רודריגס בוויקישיתוף לוסיאנו רודריגס, באתר Transfermarkt לוסיאנו רודריגס, באתר Soccerway לוסיאנו רודריגס, באתר WorldFootball.net לוסיאנו רודריגס, באתר FootballDatabase.eu Debutantes de la 1a fecha del Torneo Clausura 2020 - AUF, www.auf.org.uy Redacción, Liverpool fichó a Lucho Rodríguez, joya de la selección sub 20 y de Progreso, El Observador Luciano Rodríguez vale un Mundial, Diario AS, ‏2023-06-12 (בספרדית)
אנדרסון דוארטה

אנדרסון נאת'אל דוארטה דה סילבה (בספרדית: Anderson Nathael Duarte da Silva; נולד ב-23 במרץ 2004) הוא כדורגלן אורוגוואי המשחק בעמדת הקיצוני השמאלי בדפנסור ספורטינג. דוארטה החל את קריירת המשחק שלו בקבוצת הנוער של דפנסור ספורטינג, וב-10 בנובמבר 2021 ערך את הופעת הבכורה שלו במדי הקבוצה הבוגרת, בניצחון קבוצתו 2–0 על אורוגוואי מונטווידאו. בתום העונה העפיל עם קבוצתו לליגת העל האורוגוואית. בינואר 2023 שיחק עם נבחרת אורוגוואי בכדורגל עד גיל 20 באליפות אמריקה הדרומית בכדורגל עד גיל 20, שם סיימה הנבחרת כסגניתה של ברזיל. דוארטה שיחק גם בגביע העולם בכדורגל עד גיל 20 - 2023, כבש שלושה שערים ברציפות בשלבי הנוק-אאוט, כולל שני שערי ניצחון בשמינית הגמר ובחצי הגמר, וסייע לנבחרתו לזכות בגביע. דפנסור ספורטינג גביע אורוגוואי (1): 2022 נבחרת אורוגוואי בכדורגל עד גיל 20 גביע העולם בכדורגל עד גיל 20 (2023) סגנות אליפות אמריקה הדרומית בכדורגל עד גיל 20 (2023) מדיה וקבצים בנושא אנדרסון דוארטה בוויקישיתוף אנדרסון דוארטה, ברשת החברתית אינסטגרם אנדרסון דוארטה, באתר Transfermarkt אנדרסון דוארטה, באתר Soccerway אנדרסון דוארטה, באתר WorldFootball.net אנדרסון דוארטה, באתר FootballDatabase.eu Defensor Sporting vs. Uruguay Montevideo - 10 November 2021 - Soccerway, int.soccerway.com Luciano Rodríguez vale un Mundial, Diario AS, ‏2023-06-12 (בספרדית)
אלן מאטורו

אלן אגוסטין מאטורו רומרו (בספרדית: Alan Agustín Matturro Romero; נולד ב-23 במרץ 2004) הוא כדורגלן אורוגוואי המשחק בעמדת הבלם בגנואה. מאטורו נולד במונטווידאו למשפחה ממוצא איטלקי, החל את קריירת המשחק שלו כחלוץ בקבוצת הנוער של דפנסור ספורטינג. הוא הוסב לעמדת הבלם, ובעונת 2021 ערך את הופעת הבכורה שלו במדי הקבוצה הבוגרת. בתום העונה העפיל עם קבוצתו לליגת העל האורוגוואית. ב-21 בדצמבר 2022 חתם בגנואה האיטלקית, כאשר ההעברה הושלמה רשמית בינואר 2023. במאי 2023 שיחק עם נבחרת אורוגוואי בכדורגל עד גיל 20 בגביע העולם בכדורגל עד גיל 20 - 2023, וסייע לנבחרתו לזכות בגביע. בתום הטורניר זכה בפרס "כדור הכסף", הפרס המוענק לשחקן השני בטיבו בטורניר, כסגנו של צ'זארה קזאדיי. דפנסור ספורטינג גביע אורוגוואי (1): 2022 נבחרת אורוגוואי בכדורגל עד גיל 20 גביע העולם בכדורגל עד גיל 20 (2023) אישי כדור הכסף של טורניר גביע העולם בכדורגל עד גיל 20 (2023) מדיה וקבצים בנושא אלן מאטורו בוויקישיתוף אלן מאטורו, ברשת החברתית אקס (טוויטר) אלן מאטורו, ברשת החברתית אינסטגרם אלן מאטורו, ברשת החברתית טיקטוק אלן מאטורו, באתר Transfermarkt אלן מאטורו, באתר Soccerway אלן מאטורו, באתר WorldFootball.net אלן מאטורו, באתר FootballDatabase.eu Dal Defensor con furore: Inter, ecco chi è Alan Matturro, CalciomercatoInter (באיטלקית) Fabio Marsiglia, Adesso è ufficiale: Alan Matturro è del Genoa, www.numero-diez.com, ‏2022-12-21 (ב־) Grand Hotel Calciomercato, Uruguay, alla scoperta di Matturro: il futuro caudillo della Celeste, grandhotelcalciomercato (באיטלקית) Luciano Rodríguez vale un Mundial, Diario AS, ‏2023-06-12 (בספרדית) Casadei claims a golden double, פיפ"א
אנדרס פרארי

אנדרס מרטין פרארי מאלביירה (בספרדית: Andrés Martín Ferrari Malviera; נולד ב-3 בינואר 2003) הוא כדורגלן אורוגוואי המשחק בעמדת החלוץ בוויאריאל. פרארי החל את קריירת המשחק שלו בקבוצת הנוער של פניארול, ממנה עבר לקבוצת הנוער של דפנסור ספורטינג, וב-29 במאי 2022 ערך את הופעת הבכורה שלו במדי הקבוצה הבוגרת, בתיקו 1–1 של קבוצתו עם דפורטיבו מלדונדו. ב-6 באפריל 2023 נרכש ב-2.5 מיליון אירו וחתם על חוזה לחמש עונות בוויאריאל. ביוני 2023 שיחק עם נבחרת אורוגוואי בכדורגל עד גיל 20 בגביע העולם בכדורגל עד גיל 20 - 2023, כבש שער אחד בשלב הבתים, בניצחון נבחרתו 4–0 על עיראק, וסייע לנבחרתו לזכות בגביע. דפנסור ספורטינג גביע אורוגוואי (1): 2022 נבחרת אורוגוואי בכדורגל עד גיל 20 גביע העולם בכדורגל עד גיל 20 (2023) אישי מלך השערים של גביע אורוגוואי (2023) אנדרס פרארי, ברשת החברתית אינסטגרם אנדרס פרארי, באתר Transfermarkt אנדרס פרארי, באתר Soccerway אנדרס פרארי, באתר WorldFootball.net אנדרס פרארי, באתר FootballDatabase.eu Andrés Ferrari: el goleador de la Copa AUF que ayuda a sus padres en el campo y fue bautizado por Diego Alonso, EL PAIS, ‏2022-11-16 (באנגלית) ANDRES FERRARI – DEFENSOR SPORTING’S TALENTED YOUNG STRIKER, Left Back Football, ‏2022-12-01 (באנגלית אמריקאית) Andrés Ferrari firmó en el Villarreal, donde está viviendo “el sueño de todo pibe”, futbol.com.uy - Montevideo Portal (בספרדית) Welcome Ferrari!, האתר הרשמי של ויאריאל (כדורגל), ‏6 באפריל 2023 Luciano Rodríguez vale un Mundial, Diario AS, ‏2023-06-12 (בספרדית)
Privilegium de non tolerandis Judaeis

Privilegium de non tolerandis Judaeis (מלטינית: הזכות שלא לסבול יהודים, קרי: פְּרִיבִילֵגְיוּם דֵה נוֹן טוֹלֵרַנְדִיס יוּדֵאִיס) היא פריווילגיה שהוענקה לכמה ערים באיחוד הפולני-ליטאי ובמלוכת הבסבורג החל מהמאה ה-16. במסגרת הפריווילגיה, נמנע מיהודים להתגורר בחלקים מסוימים בעיר או להחזיק בה מקרקעין. יתר על כן, נאסר עליהם להיכנס לעיר, פרט לימים שבהם היה מסחר ופעלו בהם השווקים. בלובלין, למשל, הוחלה הפריווילגיה ב-1535. Privilegium de non tolerandis Christianis וילה אורבך ואברהם ויין, פנקס הקהילות, פולין, כרך שביעי, יד ושם, 1999, עמ' 14; לקריאה באנגלית: Lublin, באתר JewishGen ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
נוצה (חומר גלם)

נוצות משמשות את האדם כחומר גלם ליצירת מוצרים שונים מקדמת דנא. מכיוון שהנוצות עשויות מקרטין, הן מתפרקות באיטיות יחסית ומאפשרות מוצרים עמידים. ניצוי של חיצים - חיבור נוצות למוטות של חיצים מייצב את מעופם. מניפות - בקברו של תות אנך אמון נמצאו מניפות זהב עם נוצות יען, שתאמו את התמונות על הקירות. באמריקה הקדומה, האצטקים, המאיה והתרבויות הדרום האמריקאיות השתמשו בנוצות במניפותיהם, והיו לכך הקשרים דתיים. גם המילה ההינדית למניפה היא פנקהא, ששורשה במילה "נוצה" או במילה "כנף". שימוש בקדרות לחיזוק כלי חרס. מילוי של מצעים ושמיכות. קולמוסים. מאבק נוצות. תעשיית העופות מייצרת כמויות גדולות של פסולת מנוצות. פסולת נוצות משמשת במספר יישומים תעשייתיים כמצע לגידול חיידקים, לייצור פולימרים מתכלים ואנזימים. נוצות מרבות לשמש את האדם לקישוט. קישוט כובעים בנוצות הוא כנראה השימוש הנפוץ ביותר בנוצות, אך גם אביזרי אופנה אחרים כצעיפים, עגילים, תיקים, וסלים מקושטים בנוצות. שימוש נוסף בנוצות נעשה ביצירות אמנות. מדיה וקבצים בנושא נוצה בוויקישיתוף Neusius, Sarah W. and G. Timothy Gross 2007 Seeking Our Past: An Introduction to North American Archaeology. Oxford University Press, NY. Poopathi, S.; Abidha, S. (2007). "Use of feather-based culture media for the production of mosquitocidal bacteria". Biological Control. 43 (1): 49–55. doi:10.1016/j.biocontrol.2007.04.019. Schmidt, W.F.; Barone, J.R. (2004). "New uses for chicken feathers keratin fiber". Poultry Waste Management Symposium Proceedings. pp. 99–101. Casarin, Franciani; Brandelli, Florencia Cladera-Olivera Adriano; Brandelli, Adriano (2008). "Use of Poultry Byproduct for Production of Keratinolytic Enzymes". Food and Bioprocess Technology. 1 (3): 301–305. doi:10.1007/s11947-008-0091-9. S2CID 96154497.
פרנקו גונזלס

פרנקו גונזלס פרננדס (בספרדית: Franco González Fernández; נולד ב-22 ביוני 2004) הוא כדורגלן אורוגוואי המשחק בעמדת הקשר התקפי בדאנוביו. גונזלס החל את קריירת המשחק שלו בקבוצת הנוער של דאנוביו, וב-2 באפריל 2022 ערך את הופעת הבכורה שלו במדי הקבוצה הבוגרת, בתיקו 0–0 עם מונטווידאו וונדררס. בינואר 2023 שיחק עם נבחרת אורוגוואי בכדורגל עד גיל 20 באליפות אמריקה הדרומית בכדורגל עד גיל 20, שם סיימה הנבחרת כסגניתה של ברזיל. גונזלס שיחק גם בגביע העולם בכדורגל עד גיל 20 - 2023, כבש שני שערים בשלב הבתים, כולל שער ניצחון בפנדל בדקה ה-93 במשחק נגד תוניסיה, וסייע לנבחרתו לזכות בגביע. נבחרת אורוגוואי בכדורגל עד גיל 20 גביע העולם בכדורגל עד גיל 20 (2023) סגנות אליפות אמריקה הדרומית בכדורגל עד גיל 20 (2023) פרנקו גונזלס, ברשת החברתית אינסטגרם פרנקו גונזלס, באתר Transfermarkt פרנקו גונזלס, באתר Soccerway פרנקו גונזלס, באתר WorldFootball.net פרנקו גונזלס, באתר FootballDatabase.eu Luciano Rodríguez vale un Mundial, Diario AS, ‏2023-06-12 (בספרדית)
מתיאס אבאלדו

מתיאס איזיקיאל אבאלדו מניואו (בספרדית: Matías Ezequiel Abaldo Menyou; נולד ב-2 באפריל 2004) הוא כדורגלן אורוגוואי המשחק בעמדת הקיצוני הימני בחימנסיה לה פלאטה. אבאלדו החל את קריירת המשחק שלו בקבוצת הנוער של דפנסור ספורטינג, וב-4 בדצמבר 2021 ערך את הופעת הבכורה שלו במדי הקבוצה הבוגרת, בהפסד קבוצתו 0–1 לסרו. בתום העונה העפיל עם קבוצתו לליגת העל האורוגוואית. בינואר 2023 שיחק עם נבחרת אורוגוואי בכדורגל עד גיל 20 באליפות אמריקה הדרומית בכדורגל עד גיל 20, שם סיימה הנבחרת כסגניתה של ברזיל. אבאלדו שיחק גם בגביע העולם בכדורגל עד גיל 20 - 2023, כבש שני שערים בשלב הבתים וסייע לנבחרתו לזכות בגביע. דפנסור ספורטינג גביע אורוגוואי (1): 2022 נבחרת אורוגוואי בכדורגל עד גיל 20 גביע העולם בכדורגל עד גיל 20 (2023) סגנות אליפות אמריקה הדרומית בכדורגל עד גיל 20 (2023) מתיאס אבאלדו, ברשת החברתית אינסטגרם מתיאס אבאלדו, באתר Transfermarkt מתיאס אבאלדו, באתר Soccerway מתיאס אבאלדו, באתר WorldFootball.net מתיאס אבאלדו, באתר FootballDatabase.eu מתיאס אבאלדו, באתר ESPN Defensor Sporting vs. Cerro - 4 December 2021 - Soccerway, int.soccerway.com Luciano Rodríguez vale un Mundial, Diario AS, ‏2023-06-12 (בספרדית) Defensor Sporting campeón de la Copa AUF Uruguay - AUF, www.auf.org.uy
ניקולאס סירי

ניקולאס הרנן סירי קגנו (בספרדית: Nicolás Hernán Siri Cagno; נולד ב-17 באפריל 2004) הוא כדורגלן אורוגוואי המשחק בעמדת החלוץ במונטווידאו סיטי טורק. סירי החל את קריירת המשחק שלו בקבוצת הנוער של דאנוביו, וב-20 בספטמבר 2020 ערך את הופעת הבכורה שלו במדי הקבוצה הבוגרת, בתיקו 2–2 עם בוסטון ריבר. ב-19 במרץ 2021 כבש שלושער בניצחון קבוצתו 5–1 על בוסטון ריבר, והפך לשחקן השני הכי צעיר בהיסטוריה שכובש שלושער (אחרי טרבור פרנסיס) ולשחקן הדרום-אמריקאי הצעיר ביותר שעושה זאת (שיא שהחזיק עד אז דייגו מראדונה). ב-27 באוגוסט 2021 חתם על חוזה לשש עונות במונטווידאו סיטי טורק, ששייכת לקבוצת סיטי פוטבול. בינואר 2023 שיחק עם נבחרת אורוגוואי בכדורגל עד גיל 20 באליפות אמריקה הדרומית בכדורגל עד גיל 20, שם סיימה הנבחרת כסגניתה של ברזיל. הוא שיחק גם בגביע העולם בכדורגל עד גיל 20 - 2023, בו זכתה נבחרתו. נבחרת אורוגוואי בכדורגל עד גיל 20 גביע העולם בכדורגל עד גיל 20 (2023) סגנות אליפות אמריקה הדרומית בכדורגל עד גיל 20 (2023) ניקולאס סירי, באתר Transfermarkt ניקולאס סירי, באתר Soccerway ניקולאס סירי, באתר WorldFootball.net ניקולאס סירי, באתר FootballDatabase.eu Danubio vs. Boston River - 20 September 2020 - Soccerway, int.soccerway.com Antony Callero, Records…Nicolás Siri hizo temblar la marca de Trevor Francis, HISTORIAS Y ANECDOTAS DE FÚTBOL, ‏2021-03-20 (בספרדית) ken salmon, The magical feeling of a hat-trick –, ‏2021-06-21 (באנגלית אמריקאית) Nicolás Siri, el delantero de Danubio de 16 años que marcó tres goles en Primera y bajó los números de Maradona y Pelé, Teledoce.com, ‏2021-03-20 (ב־) Montevideo City Torque se aseguró dos incorporaciones: Nicolás Siri y Joaquín Zeballos, EL PAIS, ‏2021-08-28 (באנגלית) Joaquín Symonds, Con una impronta empresarial, el City Group busca darle un nuevo giro a Torque, El Observador Luciano Rodríguez vale un Mundial, Diario AS, ‏2023-06-12 (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניקולאס סירי".
מוסטפא כמאל פאשא (עיר)

מוסטפא כמאל פאשא (בטורקית: Mustafakemalpaşa) היא עיר ותת-נפה בנפת בורסה, במחוז מרמרה שבצפון-מערב טורקיה. העיר שוכנת על גדות נהר מוסטפא כמאל פאשא (אנ'). לפי אומדן רשמי משנת 2022 מתגוררים בעיר 102,284 תושבים. נהוג לחשוב כי השם היווני העתיק של המחוז היה קרמאסטה (Κρεμαστή ביוונית עתיקה, קירמאסטי בטורקית מודרנית), תחת ממלכת ביתיניה, אך במחקר טענה זו אינה מקובלת. בסביבות שנת 300 לספירה, העיירה הפכה לדיוקסיה נוצרית. בשנת 1336 אורהן הראשון הכניס את העיר לאימפריה העות'מאנית. בשנים 1867–1922 הייתה קירמאסטיחלק ממחוז הודא-ונדגאר (Hüdavendigâr vilayet). במהלך מלחמת יוון–טורקיה סבלה העיר מהרס רב. בשנת 1925, בתום מלחמת העצמאות של טורקיה, החליטה מועצת העיר לשנות את שמה של העיר לכבוד המנהיג מוסטפא כמאל אטאטורק. כלכלת העיר נסמכת בעיקר על חקלאות, גידול בעלי חיים, ודייג באגם אולואבאט. האזור עשיר במחצבים שונים: בור, ליגניט, ומעיינות עשירים במינרלים. העיר מפורסמת גם בקינוחים הרבים המיוצרים בה, בעיקר הקינוח מוסטפא כמאל פאשא. בעיר נמצאים מספר מסגדים, שרידי מצודה ביזנטית, ושרידים ארכאולוגים שונים: סרקופגים, כתובות וחפצי אמנות. אתרי תיירות שונים בתחומי העיר: מעיינות חמים טונבולדק (Tümbüldek Kaplıcaları) מפל סואוצ'טו (Suuçtu Şelalesi) העיר העתיקה מילתפוליס (Miletepolis) מערת אייויני (Ayvaini Mağarası) איטליה שיאקה (אנ'), סיציליה, איטליה מקדוניה הצפונית ליפקובו (אנ'), מקדוניה הצפונית בוסניה והרצגובינה מוסטאר, בוסניה והרצגובינה קוסובו קמניצה (אנ'), קוסובו מולדובה קיפצ'אק (אנ'), גגאוזיה, מולדובה מדיה וקבצים בנושא מוסטפא כמאל פאשא בוויקישיתוף Turkey: Administrative Division (Provinces and Districts) - Population Statistics, Charts and Map Babinger, Franz, “Kirmāstī”, in: Encyclopaedia of Islam, First Edition (1913-1936), Edited by M. Th. Houtsma, T.W. Arnold, R. Basset, R. Hartmann. Online abgerufen am 14 June 2023 http://dx.doi.org/10.1163/2214-871X_ei1_SIM_4231 Babinger, Fr., “Kirmāstī”, in: Encyclopaedia of Islam, Second Edition, Edited by: P. Bearman, Th. Bianquis, C.E. Bosworth, E. van Donzel, W.P. Heinrichs. Online abgerufen am 14 June 2023 http://dx.doi.org/10.1163/1573-3912_islam_SIM_4393
איגנסיו סוסה

איגנסיו סוסה אוספיטל (בספרדית: Ignacio Sosa Ospital; נולד ב-31 באוגוסט 2003) הוא כדורגלן אורוגוואי המשחק בעמדת הקשר בפניקס. סוסה החל את קריירת המשחק שלו בקבוצת הנוער של פניקס, וב-3 ביולי 2021 ערך את הופעת הבכורה שלו במדי הקבוצה הבוגרת, בניצחון 2–1 על סרו לרגו. בינואר 2023 שיחק עם נבחרת אורוגוואי בכדורגל עד גיל 20 באליפות אמריקה הדרומית בכדורגל עד גיל 20, שם סיימה הנבחרת כסגניתה של ברזיל. הוא שיחק גם בגביע העולם בכדורגל עד גיל 20 - 2023, וסייע לנבחרתו לזכות בגביע. נבחרת אורוגוואי בכדורגל עד גיל 20 גביע העולם בכדורגל עד גיל 20 (2023) סגנות אליפות אמריקה הדרומית בכדורגל עד גיל 20 (2023) איגנסיו סוסה, באתר Transfermarkt איגנסיו סוסה, באתר Soccerway איגנסיו סוסה, באתר WorldFootball.net איגנסיו סוסה, באתר FootballDatabase.eu Debutantes en Primera División de julio 2021 - AUF, www.auf.org.uy Luciano Rodríguez vale un Mundial, Diario AS, ‏2023-06-12 (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איגנסיו סוסה".